Ο **Φιλίπε Νιούσι** (*Filipe Jacinto Nyusi*, ορθότερη προφορά: Φιλίπι Νιούσι) είναι πολιτικός, Πρόεδρος της Μοζαμβίκης από τον Ιανουάριο του 2015. Ανήκει στο κόμμα FRELIMO (Frente de Libertação de Moçambique - Απελευθερωτικό Μέτωπο της Μοζαμβίκης). Εξελέγη πρόεδρος κερδίζοντας με 57% των ψήφων τις εκλογές του 2014. Το επίθετό του γράφεται και **Nyussi**.

Πρώτα χρόνια και εκπαίδευση
---------------------------

Γεννήθηκε το 1959 στη Ναμάου της επαρχίας Κάμπο Ντελγκάντο. Αμφότεροι οι γονείς του ήταν βετεράνοι του απελευθερωτικού κινήματος Frelimo. Στην αρχή του Πολέμου της Μοζαμβίκης μεταφέρθηκε στον ποταμό Ρουβούμα της γειτονικής Τανζανίας, όπου μορφώθηκε στο Δημοτικό Σχολείο του Frelimo στην Τουντούρου. Συνέχισε τη δευτεροβάθμια εκπαίδευση στο σχολείο του Frelimo στο Μαρίσι και στο Σχολείο Δευτεροβάθμιας Εκπαίδευσης Σαμόρα Ματσέλ στην Μπέιρα.

Το 1973 έγινε μέλος του Frelimo στην ηλικία των 14 ετών και ακολούθησε πολιτική και στρατιωτική εκπαίδευση στην Νατσινγκουέα της Τανζανίας.

Το 1990 ολοκλήρωσε τις σπουδές του Πολιτικού Μηχανικού στο Τεχνολογικό Πανεπιστήμιο του Μπρνο της Τσεχοσλοβακίας. Επίσης, έκανε μεταπτυχιακές σπουδές στο μάνατζμεντ στο Πανεπιστήμιο του Μάντσεστερ στη Βικτόρια της Αγγλίας.

Προτού γίνει υπουργός στην κυβέρνηση του προέδρου Αρμάντο Γκεμπούζα, ο Νιούσι εργάστηκε στην Κρατική Εταιρεία των Μοζαμβικανών Λιμανιών και Σιδηροδρόμων (CFM).

Την περίοδο 1993-2002 ήταν πρόεδρος του Clube Ferroviário de Nampula, ενός ποδοσφαιρικού συλλόγου της πρώτης εθνικής κατηγορίας με έδρα τη Ναμπούλα.

Πολιτική σταδιοδρομία
---------------------

Ο Νιούσι ανέλαβε υπουργός Εθνικής Άμυνας στις 27 Μαρτίου 2008. Ο διορισμός του έγινε σχεδόν έναν χρόνο μετά την πυρκαγιά και τις συνακόλουθες εκρήξεις σε στρατιωτική αποθήκη πυρομαχικών στο Μαπούτο, που είχε απολογισμό περισσότερους από 100 νεκρούς και 14.000 κατεστραμμένες οικίες. Η έρευνα που διεξήχθη έδειξε ότι η φωτιά οφειλόταν και σε παραλείψεις, για τις οποίες θεωρήθηκε ως υπεύθυνος ο προκάτοχος του Νιούσι, Ντάι, ο οποίος αποπέμφθηκε από υπουργός Άμυνας.

Ωστόσο, δεν αναφέρθηκε επίσημα ως λόγος της αποπομπής του Ντάι η τραγωδία με τους 100 νεκρούς.

Τον Σεπτέμβριο του 2012 ο Νιούσι εξελέγη μέλος της Κεντρικής Επιτροπής του Frelimo, στη διάρκεια του 10ου συνεδρίου του.

### Πρόεδρος

Ήταν υποψήφιος του FRELIMO στις προεδρικές εκλογές του 2014, έχοντας πάρει το χρίσμα από την Κεντρική Επιτροπή του κινήματος το Μάρτιο του 2014. Στον πρώτο γύρο των εκλογών κέρδισε με ποσοστό 46% των ψήφων και προηγήθηκε της Λουίζας Ντιόγκο, την οποία κέρδισε στον δεύτερο γύρο.
Οι προεδρικές εκλογές διεξήχθησαν στις 15 Οκτωβρίου 2014. Επικράτησε στον 1ο γύρο του υποψηφίου Αφόνσο Ντλακάμα. Ορκίστηκε Πρόεδρος στις 15 Ιανουαρίου του 2015. Κέρδισε επανεκλογή στις γενικές εκλογές του 2019 με ποσοστό 73% των ψήφων.

Προσωπική ζωή
-------------

Ο Νιούσι είναι μέλος της εθνικής κοινότητας των Μακόντε. Είναι παντρεμένος με την Ιζάουρα Νιούσι και έχει 4 παιδιά.

Παραπομπές
----------

1. ↑  «Profile: Incumbent Minster of Defense». Ministério da Defesa Nacional República de Moçambique. Μάρτιος 2014. Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 16 Οκτωβρίου 2014.
2. ↑  Simon, Allison (3 Μαρτίου 2014). «Meet the next president of Mozambique: Filipe Nyussi». *Daily Maverick*.. Ανακτήθηκε στις 6 Οκτωβρίου 2014.
3. ↑  Hanlon, Joseph (1 Μαρτίου 2014). «Filipe Nyussi to be Frelimo presidential candidate» (PDF). Mozambique News Reports & Clippings. Ανακτήθηκε στις 16 Οκτωβρίου 2014.
4. ↑  «Filipe Nyussi elected Frelimo presidential candidate». Mozambique News Agency. 10 Μαρτίου 2014. Αρχειοθετήθηκε από το πρωτότυπο στις 10 Αυγούστου 2014. Ανακτήθηκε στις 16 Οκτωβρίου 2014.
5. ↑  «Backgrounder: Mozambique's three presidential candidates». *Xinhuanet*. 15 Οκτωβρίου 2014.. Ανακτήθηκε στις 16 Οκτωβρίου 2014.
6. 1 2  «Filipe Nyusi: Mozambique's 'worker bee' tipped for presidency». *The Sowetan*. 15 Οκτωβρίου 2014. Αρχειοθετήθηκε από το πρωτότυπο στις 2015-09-24.. Ανακτήθηκε στις 16 Οκτωβρίου 2014.
7. ↑  «Mozambique Presidential candidate profiles». SABC. 29 Σεπτεμβρίου 2014. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 16 Οκτωβρίου 2014.
8. ↑  
«Mozambique; Train Crash Caused By Negligence». *allAfrica.com*. 5 Οκτωβρίου 2002.
9. ↑  
«Mozambique». *Africa South of the Sahara* (33rd edition έκδοση). Europa Publications. 2003, σσ. 741–68. ISBN 978-1-85743-183-4.. Ανακτήθηκε στις 18 Απριλίου 2008.
10. ↑  «List of Fellows». *Africa Leadership Initiative*. TechnoServe. Αρχειοθετήθηκε από το πρωτότυπο στις 2 Απριλίου 2008. Ανακτήθηκε στις 20 Απριλίου 2008.
11. ↑  «Mozambique: New Ministers Sworn in». *allAfrica.com*. 27 Μαρτίου 2008.. Ανακτήθηκε στις 18 Απριλίου 2008.
12. ↑  «Mozambique defence minister axed a year after arms depot tragedy». *International News Service*. 26 Μαρτίου 2008.. Ανακτήθηκε στις 23 Απριλίου 2008. [*νεκρός σύνδεσμος*]
13. ↑  
«Mozambique: Guebuza Sacks Defence Minister». *allAfrica.com*. 26 Μαρτίου 2008.. Ανακτήθηκε στις 18 Απριλίου 2008.
14. ↑  "Filipe Nyussi elected Frelimo candidate", Mozambique Information Agency, 2 Μαρτίου 2014.
15. ↑  Manuel Mucari, "Mozambique's Frelimo selects Guebuza loyalist as presidential candidate" Αρχειοθετήθηκε 2015-09-24 στο Wayback Machine. Reuters, 2 Μαρτίου 2014.
16. ↑  Mozambique elects Nyusi as new president Αρχειοθετήθηκε 2014-11-11 στο Wayback Machine. BD Live, 30 Οκτωβρίου 2014.
17. ↑  Johnson, Phyllis (6 Μαρτίου 2014). «Mozambique Defence Minister Filipe Nyussi is Frelimo candidate for president». *The Herald (Ζιμπάμπουε)*.. Ανακτήθηκε στις 16 Οκτωβρίου 2014.
18. ↑  «Mozambique general elections photo preview». *epa.eu*. 15 Οκτωβρίου 2014. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 16 Οκτωβρίου 2014.

Εξωτερικοί σύνδεσμοι
--------------------

* Γραφείο Προέδρου